**Model de Contract Financiar în cadrul programului Erasmus+ pentru mobilități de predare și formare ale personalului didactic**

[Denumirea completă a organizaţiei beneficiare şi numărul de referinţă al acreditării VET, dacă este cazul]

Adresă: [adresa oficială completă]

Numit/ă în continuare “Beneficiar”, reprezentat/ă în vederea semnării prezentului contract de [prenume, nume şi funcţie]

pe de o parte,

și

Dl/Dra/Dna [Numele și prenumele participantului]

**Vechime în această poziție**:

**Naționalitate**:

Adresă: [adresa oficială completă]

**Department/unitate/catedră**:

**Telefon**:

**E-mail**:

**Gen**: **[M/F]**

**An şcolar**: **20../20..**

La Sprijinul financiar se adaugă: 🞏 Sprijin pentru nevoi speciale

|  |
| --- |
| Contul bancar unde se va transfera sprijinul financiar: Numele titularului de cont (dacă acesta este altul decât al participantului): Denumirea băncii: Sucursala: Codul BIC/SWIFT: Codul IBAN: |

numit/ă în continuare "participant/ă"

pe de altă parte,

AU CONVENIT

Asupra Condițiilor Speciale și a următoarelor Anexe care fac parte integrantă din prezentul contract ("Contractul"):

Anexa I Programul de lucru [se va semna de către beneficiar și organizația de primire/gazdă]

Anexa II Condiții Generale

Prevederile stabilite în Condițiile Speciale prevalează asupra celor stabilite în **Anexe**.

[Nu este obligatoriu să se utilizeze semnături originale pe anexa I a acestui document: se poate accepta semnătură scanată sau semnătura electronică, în funcție de prevederile legislative naționale.]

CONDIȚII SPECIALE

ARTICOLUL 1 – OBIECTUL CONTRACTULUI

1.1 Beneficiarul se angajează să acorde sprijin financiar participantului în vederea desfășurării unei activităţi de mobilitate de [predare/formare/predare și formare] în cadrul programului Erasmus+.

1.2 Participantul acceptă sprijinul financiar sau acoperirea serviciilor în cuantumul precizat la Art. 3 și se angajează să desfăşoare activitatea de mobilitate de [predare /formare /predare și formare] conform Anexei I.

1.3. Modificările la prezentul contract vor fi cerute și aprobate de ambele părți printr-o notificare oficială în scris, în versiune pe hârtie sau electronică.

ARTICOLUL 2 – INTRAREA ÎN VIGOARE ȘI DURATA MOBILITĂȚII

2.1 Contractul intră în vigoare la data semnării sale de către ultima din cele două părţi.

2.2 Perioada de mobilitate este compusă din perioada de activitate şi perioada de călătorie (de maximum 2 zile).

2.3 Activitatea va începe la data de [data] și se va încheia la data de [data]. Data de început a perioadei de activitate este prima zi în care participantul trebuie să fie prezent la organizaţia de primire. Data de încheiere a perioadei de activitate este ultima zi în care participantul trebuie să fie prezent la organizaţia de primire.

 Timpul alocat pentru transport este exclus din durata perioadei de activitate.

2.4 Întreaga perioada de mobilitate nu va depăși 2 luni, iar perioada minimă va cuprinde cel puțin două zile consecutive de activitate.

2.5 Participantul va primi finanțare din fonduri ale UE pentru […] zile de activitate și […] zile de călătorie.

2.6 Participantul are dreptul să solicite prelungirea perioadei de activitate în limitele stabilite la Art. 2.4. Dacă Beneficiarul își dă acordul în această privință, se va semna un act adițional la prezentul contract.

2.7 Documentul de mobilitate Europass trebuie să mentioneze datele efective de început și de încheiere a perioadei de activitate.

ARTICOLUL 3 – SPRIJINUL FINANCIAR

3.1 Sprijinul financiar pentru mobilitate este în valoare de […] EUR.

Participantului i se alocă suma de […] EUR ca sprijin individual și suma de […] EUR pentru transport. Suma destinată sprijinului individual este de [...] EUR pe zi până la a 14-a zi de activitate și de [...] EUR începând din ziua a 15-a.

Suma finală pentru perioada de mobilitate se calculează prin înmulțirea numărului de zile de mobilitate precizate în articolul 2.5 cu rata de sprijin individual aplicabilă pe zi pentru țara gazdă, adaugându-se contribuția pentru transport la suma obţinută pentru sprijinul individual.

[Opțiunea 1] Sprijinul financiar pentru mobilitate se transferă în totalitate participantului.

[Opțiunea 2] Participantului i se va transfera de către Beneficiar un sprijin financiar în valoare de […] EUR pentru transport și de […] EUR pentru sprijin individual.

Suma rămasă din sprijinul financiar în valoare de […] EUR este utilizată de Beneficiar în numele participantului, după cum urmează: […] EUR pentru transport și […] EUR sprijin individual, care se vor constitui în servicii furnizate participantului. În acest caz, Beneficiarul va fi responsabil pentru condițiile de călătorie, de subzistență, care trebuie să respecte standardele necesare de calitate și siguranță.

3.2 Rambursarea cheltuielilor efectuate pentru nevoi speciale sau pentru cheltuieli ridicate de călătorie (conform Ghidului Programului), atunci când este cazul, se realizează pe baza documentelor justificative puse la dipoziţie de către participant.

3.3 Sprijinul financiar nu poate fi utilizat pentru a acoperi cheltuieli similare deja finanțate din fonduri ale Uniunii Europene.

3.4 Cu excepţia cheltuielilor precizate la articolul 3.3, sprijinul financiar este compatibil cu orice altă sursă de finanțare.

3.5 Sprijinul financiar sau parte din acesta va fi rambursat dacă participantul nu respectă termenii prezentului contract. Cu toate acestea, rambursarea nu va fi solicitată dacă participantul a fost împiedicat să-și îndeplinească activitățile sale de mobilitate specificate în Anexa I din motive de forță majoră. Beneficiarul va anunţa astfel de situaţii Agenției Naționale în vederea aprobării.

ARTICOLUL 4 – MODALITĂȚI DE PLATĂ

4.1 În termen de 30 de zile calendaristice de la semnarea contractului de către ambele părți, și nu mai târziu de data de început a mobilității, participantul va primi o plată cu titlu de avans în valoare de 80% din suma stabilită în Art. 3.

4.2 Dacă plata cu titlu de avans de la Art. 4.1 este sub 100%, transmiterea chestionarului UE on-line se va considera ca fiind cererea participantului de plată a soldului. Beneficiarul are la dispoziție 45 de zile calendaristice pentru a transfera soldul sau pentru a iniţia procedurile de recuperare prin emiterea unei Note de debit, dacă este cazul.

4.3 Participantul trebuie să facă dovada datelor efective de începere și de încheiere a perioadei de activitate, pe baza Documentului de mobilitate Europass furnizat de către organizaţia de primire, ștampilat și semnat de către reprezentantul legal al acesteia.

ARTICOLUL 5 – CHESTIONARUL ON-LINE

5.1. Participantul trebuie să completeze și să transmită chestionarul UE on-line după finalizarea perioadei de mobilitate, în termen de 30 de zile calendaristice de la primirea invitației de completare.

5.2 Beneficiarul va solicita rambursarea parţială sau totală a sprijinului financiar avansat participanților care nu transmit la timp chestionarul UE on-line completat.

ARTICOLUL 6 – DREPT APLICABIL ȘI INSTANȚA COMPETENTĂ

6.1. Prezentul contract este considerat de natură civilă. Utilizarea grant-ului se supune termenilor prezentului contract, regulilor aplicabile ale Uniunii Europene și, în subsidiar, legislației românești.

6.2. Instanțele competente sunt instanțele judecătorești din localitatea unde se află sediul Beneficiarului, care au competența exclusivă de a soluționa orice litigiu între Beneficiar și participant, cu privire la interpretarea, aplicarea și validitatea prezentului contract, în cazul în care acest litigiu nu poate fi rezolvat pe cale amiabilă.

SEMNĂTURI

|  |  |
| --- | --- |
| Pentru participant  | Pentru beneficiar |
| **[nume / prenume]** | **[nume/ prenume/ funcţie]** |
|  |  |
| [semnătură]  | [semnătură] |
|  |  |
| Încheiat la [oraşul], [data]  | Încheiat la [oraşul], [data] |

**Anexa I**

[Acțiunea Cheie 1 – FORMAREA PROFESIONALĂ]

**Program de Lucru**

**Anexa II**

**CONDIŢII GENERALE**

**Articolul 1: Răspundere civilă**

Fiecare parte contractantă va exonera cealaltă parte de orice răspundere civilă faţă de daune suferite de ea însăși sau de personalul său ca urmare a derulării prezentului contract, în măsura în care daunele nu provin din administrare defectuoasă intenţionată și gravă din partea părții respective sau a personalului acesteia.

Agenția Națională din România, Comisia Europeană sau personalul acestora nu pot fi considerate răspunzătoare în cazul unei reclamaţii care decurge din realizarea prezentului contract şi care se referă la daunele cauzate în timpul desfășurarii perioadei de mobilitate. În consecinţă, nicio cerere de despăgubire sau de rambursare, însoţind o astfel reclamaţie, nu poate fi adresată Agenției Naționale din România sau Comisiei Europene.

**Articolul 2: Rezilierea contractului**

În cazul în care participantul nu respectă toate obligaţiile prevăzute în prezentul contract şi independent de consecinţele prevăzute în legea care i se aplică, Beneficiarul este îndreptăţit legal să rezilieze contractul fără alte demersuri legale dacă participantul nu ia măsuri pentru remedierea situaţiei în termen de o lună calendaristică de la primirea notificării prin scrisoare recomandată.

În cazul în care participantul reziliază contractul înainte de finalizarea sa la termen sau în cazul în care participantul nu respectă prevederile contractului, acesta va fi obligat să ramburseze suma care i-a fost avansată din grant, cu excepția cazului în care s-a convenit altfel cu Beneficiarul.

În cazul rezilierii contractului datorită “forţei majore”, adică orice situaţie excepţională sau imprevizibilă, independentă de voinţa participantului şi care nu este cauzată de o greşeală sau de o neglijenţă a acestuia, participantul este îndreptăţit să primească din grant suma corespunzătoare perioadei efectiv realizate din mobilitate. Orice alte sume trebuie rambursate, cu excepția cazului în care s-a convenit altfel cu Beneficiarul.

**Articolul 3: Protecţia datelor**

Toate datele personale conţinute în contract vor fi prelucrate în concordanţă cu Regulamentul (CE) Nr. 2018/1725 a Parlamentului European şi a Consiliului European asupra prelucrării şi utilizării datelor personale de către insţituţiile şi organismele Uniunii Europene. Aceste date vor fi prelucrate numai în legătură cu implementarea contractului și urmărirea acestuia de către Beneficiar, Agenția Națională din România şi Comisia Europeană, fără a prejudicia posibilitatea transmiterii acestor date către organismele responsabile de verificare şi audit în concordanţă cu legislaţia UE [Curtea Auditorilor şi Oficiul Europan de Luptă Antifraudă (OLAF)].

Participantul are posibilitatea, prin cerere scrisă, să obțină accesul la datele sale personale și să corecteze orice informație care este incorectă sau incompletă. El/ ea trebuie să adreseze orice întrebare referitoare la procesarea datelor sale personale către Beneficiar și/ sau Agenția Națională. Participantul poate depune o plângere împotriva procesării datelor sale personale către Autoritatea Națională pentru protecția datelor referitor la folosirea acestor date la Autoritatea Europeană pentru Protecția Datelor cu privire la folosirea datelor de către Comisia Europeană.

**Articolul 4: Control și Audit**

Părțile contractante se obligă să furnizeze orice informații detaliate solicitate de Comisia Europeană, Agenția Națională din Romania sau orice alt organism extern autorizat de Comisia Europeană sau de Agenția Națională din România să verifice dacă activitățile de mobilitate și prevederile contractuale sunt implementate corespunzător.